ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
بی آئی ایس نے کھلونےبنانےوالے دیسی یونٹوں کو 1097 لائسنس منظور کئے
جن میں سے 1061 لائسنس ایم ایس ایم ایز کودئے گئے
بی آئی ایس نے بہت چھوٹے یونٹوں ،اسٹارٹ اپس اور خواتین صنعت کاروں کو کھلونے بنانے کی فیس میں رعایت دی
صارفین کے امور ،خوراک اور تقسیم عامہ کے مرکزی وزیرمملکت جناب اشونی کمار چوبے نے ایک سوال کا تحریری جواب دیتے ہوئے لوک سبھا کو بتایا کہ بی آئی ایس نے کھیلوں کی مصنوعات کے لئے مندرجہ ذیل بھارتی معیار مرتب کئے ہیں، جن پر کوالٹی کنٹرو ل آرڈر  جاری کرنے پر غور کیا جارہا ہے۔
تمام مذکورہ بالابھارتی معیارات پر حال ہی میں 2022 میں نظرثانی کی گئی ہے۔سردست یہ مصنوعات رضاکارانہ بی آئی ایس سرٹیفکیشن کے تحت ہیں۔ مذکورہ مصنوعات کے لئے نہ تو کسی لائسنس پر کارروائی کی جارہی ہے اور نہ ہی بی آئی ایس کے پاس کوئی درخواست التوا میں ہے۔
بی آئی ایس نے گھریلو مینوفیکچررس ، خاص طورپر ایم ایس ایم ایز کی سہولت کے لئے کئی اقدامات کئے ہیں۔ بی آئی ایس نے اب تک کھلونے بنانے والے گھریلو مینوفیکچررس کو 1097 لائسنس منظور کئے ہیں، جن میں سے 1061 لائسنس  ایم ایس ایم ایز کو دئے گئے ہیں۔بی آئی ایس نے بہت چھوٹے یونٹو ں ، اسٹارٹ اپس اور خاتون صنعت کاروں کے لئے میکنگ فیس میں رعایت دی ہے۔
کھلونو ں کی صنعت کی درخواست پر بی آئی ایس نے بہت چھوٹے پیمانے کے کھلونے بنانے والے یونٹوں پر یہ زور دئے بغیر کہ وہ ان ہاؤس ٹیسٹنگ سہولت قائم کریں ۔ ایک سال تک کے لئے لائسنس دینے کا فیصلہ کیا ہے۔کووڈ -19 وبا کے اثرات کے حوالے سے زیادہ وقت طلب کرنے پر صنعت کی نمائندگی کی بنیاد پر اس سہولت کو تین سال کی مدت تک بڑھادیا گیا ہے۔
کھلونوں کا تحفظ صنعت اور بین الاقوامی تجارت کو فروغ دینے کے محکمے  کے ذریعہ کھلونوں کی کوالٹی کنٹرول آرڈر 2020 کے مطابق یکم جنوری 2021 سے ای آئی ایس کا سرٹیفکیٹ لازمی کیا گیا ہے۔ اس کے علاوہ ڈی پی آئی آئی ٹی نے کھلونوں کے کوالٹی کنٹرول سے متعلق دوسرے ترمیمی آرڈر 2020 کے ذریعہ دستکاری کے ڈیولپمنٹ کمشنر کے دفتر میں رجسٹرڈ دستکاروں کے ذریعہ بنائے اورفروخت کئے جانے والے کھلونوں کو اس لازمی شرط سے مستثنی ٰ کردیا گیا ہے۔جبکہ پیٹنٹس ،ڈیزائن اور ٹریڈ مارک کے کنٹرولر جنرل کے دفتر میں جغرافیائی علامتوں کے رجسٹر میں جغرافیائی علامت کے طورپر رجسٹر ڈ مصنوعات کو رجسٹر ڈ مالک اور مجازی افسر کے ذریعہ بنائے جانے والے کھلونوں اور ان کی فروخت کو کیوسی او سے مستثنیٰ کیا گیا ہے۔
بی آئی ایس کی مصنوعات کو سرٹیفکیٹ دینے کی اسکیم یعنی بی آئی ایس کے شیڈیول -2 کی اسکیم -1 ریگولیشن 2018 کے تحت لائسنس صرف مینوفیکچرنگ۔ یونٹو ںکو معیاری نشان  لگانے کے لئے دیا جاتا ہے۔ بی آئی ایس خردہ فروشوں کو لائسنس جاری نہیں کرتا۔
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 204.84 کروڑ سے تجاوز کرگئی
اب تک12 سے 14 سال کی عمر کے گروپ کے لئے 3.91 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,37,057 ہے
گذشتہ 24 گھنٹوں میں 17,135 نئے معاملات سامنے آئے
شفایابی کی شرح فی الحال 98.49 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 4.67 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 204.84 کروڑ  سے تجاوز کرگئی ہے۔یہ سنگ میل 2,71,69,995 سیشن کے ذریعہ حاصل کیا گیا ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.91کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,12,126
|
|
دوسری خوراک
|
|
1,00,91,609
|
|
احتیاطی خوراک
|
|
63,71,274
|
|
صف اول کے کارکنان
|
|
پہلی خوراک
|
|
1,84,30,975
|
|
دوسری خوراک
|
|
1,76,73,597
|
|
احتیاطی خوراک
|
|
1,23,43,049
|
|
12 سے 14 سال کی عمر کا گروپ
|
|
پہلی خوراک
|
|
3,91,64,000
|
|
دوسری خوراک
|
|
2,81,50,990
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,12,44,472
|
|
دوسری خوراک
|
|
5,11,61,641
|
|
18سے44برس کی عمرکےگروپ کےافراد
|
|
پہلی خوراک
|
|
55,96,10,506
|
|
دوسری خوراک
|
|
50,91,40,095
|
|
احتیاطی خوراک
|
|
2,57,99,669
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,37,03,142
|
|
دوسری خوراک
|
|
19,53,59,973
|
|
احتیاطی خوراک
|
|
1,70,95,408
|
|
60 سال سے زیادہ عمرکےافراد
|
|
پہلی خوراک
|
|
12,74,51,621
|
|
دوسری خوراک
|
|
12,20,86,594
|
|
احتیاطی خوراک
|
|
3,31,39,991
|
|
احتیاطی خوراک
|
|
9,47,49,391
|
|
کل تعداد
|
|
2,04,84,30,732
ہندوستان میں زیرعلاج مریضوں کی تعداد آج 1,37,057 ہوگئی جو ملک کے مجموعی پازیٹو معاملات کا 0.31 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.49 فیصد ہے۔گزشتہ 24 گھنٹوں کے دوران 19,823 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,34,03,610 ہے۔
گزشتہ 24 گھنٹوں کے دوران 17,135 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,64,919 ٹیسٹ انجام دیئے گئے۔ ہندوستان میں اس وقت تک مجموعی طور پر 87.63 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 4.67 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 3.69 فیصد درج کی گئی ہے۔
وزیراعظم کا دفتر
وزیر اعظم نے عالمی کشتی چیمپئن شپ میں کانسے کا تمغہ جیتنے کے لیے ونیش پھوگاٹ اور بجرنگ پونیا کو مبارکباد پیش کی
وزیر اعظم جناب نریندر مودی نے بلغراد میں منعقدہ عالمی کشتی چیمپئن شپ کے دوران کانسے کا تمغہ جیتنے کے لیے ونیش پھوگاٹ اور بجرنگ پونیا کو مبارکباد پیش کی۔
ایک ٹوئیٹ میں وزیر اعظم نے کہا؛
’’ہمارے پہلوان ہمیں فخر کا احساس کراتےہیں۔ بلغراد میں منعقدہ عالمی کشتی چیمپئن شپ میں اپنے کانسے کے تمغہ کی فتوحات کے لیے @Phogat_Vinesh اور @BajrangPunia کو مبارکباد ۔ یہ دونوں کے لیے خاص ہے کیونکہ ونیش اس پلیٹ فارم پر 2 تمغات جیتنے والی اولین بھارتی خاتون بن چکی ہیں جبکہ بجرنگ نے اپنا چوتھا تمغہ جیتا ہے۔‘‘
زراعت اور کاشتکاروں کی فلاح و بہبود کی وزارت
زراعت سے نائبین کی دوسری میٹنگ کا دوسرادن
زرعی نائبین کی دوسری میٹنگ کے تیسرے اورآخری دن کا آج چنڈی گڑھ میں انعقاد کیاگیا۔ دن کا آغاز نتیجہ خیزدستاویزکے بارے میں بحث ومباحثہ ، اورفصلو ں سے متعلق جوائنٹ سکریٹری محترمہ شبھاٹھاکرکے خطاب کے ساتھ ہوا جب کہ زراعت اورکسانوں کی بہبود کے محکمے ڈی اے اینڈ ایف ڈبلیو کے ایڈیشنل سکریٹری ڈاکٹرابھیلاکش لیکھی نے پروگرام کی نظامت کی ۔
اس دن مسلسل دواجلاس منعقد کئے گئے ، جن میں جی -20کے رکن ممالک کے ذریعہ اعلامیہ کامشورہ تیارکرنے پرتوجہ مرکوز کی گئی اوراس سلسلے میں تفصیلی تبادلہ خیال کیاگیا ۔ اس اجلاس کے دوران ، دیگرمدعو ملکوں کے مندوبین اوربین الاقوامی کے نمائندوں نے بھی اپنے اپنے خیالات ونظریات پیش کئے اور اعلامیہ کا مشورہ تیارکرنے سے متعلق مشق کے بارے میں مبنی برشمولیت تبادلہ خیال میں سرگرمی سے حصہ لیا۔
اس اجلاس کے بعد ، ڈی اے اینڈ ایف ڈبلیو کے سکریٹری جناب منوج آہوجہ نے پریس سے خطاب کیااورکہا کہ انھیں امید ہے کہ اعلامیہ کے مشورے پرغوروخوض اورتبادلہ خیال کئے جانے کی بدولت ، توجہ مرکوز کئے جانے والے شعبوں کے بارے میں کسی سمجھوتے کی راہ ہموار ہوگی ، جس میں خوراک کی یقینی فراہمی اورغذائیت ، آب وہوا اورموسمیاتی تبدیلیوں سے نبردآزما ہونے کی صلاحیت والی زراعت ، مبنی برشمولیت ویلیوچین اورخوراک سے متعلق نظام اور زرعی کا یاپلٹ کرنے کی غرض سے ڈجیٹلائزیشن اور‘‘ایک کرۂ ارض ، ایک کنبہ اورایک مستقبل ’’ کے جذبے کو برقرار رکھنا شامل ہے ۔
اس دن کا اجلاس ، ایک پایۂ تکمیل کوپہنچانے کی نشست کے ساتھ زرعی نائبین کی میٹنگ کے باضابطہ اختتام کے ساتھ پوراہوا، جس کے بعد سبھی مندوبین اورنمائندگان ہریانہ میں پنجور کے مقام پرواقع تاریخی یداوندراگارڈنز دیکھنے گئے ۔ تقریبا ً85مندوبین الوداعی عشائیہ میں شامل ہوئے اور یہ اہم تقریب ایک مثبت نوٹ کے ساتھ اختتام پذیرہوگئی ۔
محنت اور روزگار کی وزارت
50یا پچاس سے زائد ملازمین رکھنے والے اداروں کیلئے بچوں کی پرورش اور نگہداشت کی سہولت فراہم کرا نا ضروری
نئی دہلی،15جولائی 2019؍میٹرنٹی فوائد  ایکٹ،2017 کے مطابق پچاس یا پچاس سے زائد ملازمین رکھنے والے اداروں کے لئے بچوںکیپرورشاورنگہداشتکیسہولت فراہمکراناضروری ہے ۔ یہ سہولت خواہ علیحدہ ہو یا مقرر کردہ فاصلے کے اندر مشترکہ سہولت کے ساتھ موجود ہو۔
میٹرنٹی فوائد ایکٹ ، 1961 کے مطابقکانکنیاورسرکسکوچھوڑکرتمامصنعتوں،دکانوںاورکمپنیوںاوراداروںمیںاس ایکٹ کے ضابطوں کے نفاذ کے لئے ذمہ دارمتعلقہ ریاستی حکومت تھی۔میٹرنٹیفوائد  ایکٹ،2017 کےمطابقمحنتاورروزگارکیمرکزیوزارت نے ایک مکتوب کی شکل میں اس ایکٹ کے قوانین وضوابط کے موثر نفاذ کے لئے تمام ریاستی حکومتوں؍ مرکز کے زیر انتظام علاقوں کی انتظامیہ کیلئے ایڈوائزی جاری کی ہے۔اداروں میں بچوںکیپرورشاورنگہداشتکی لازمیسہولتوںسے متعلق اعدادوشمار مرکزی سطح پرنہیں رکھے جا رہے ہیں۔ متعلقہ ریاستی حکومتوں کے ذریعے اس ایکٹ کے قوانین و ضوابط کی خلاف ورزی کے سلسلے میں موصولہ شکایات کاحل ایکٹ کے ضابطوں کے تحت کیا جاتا ہے۔
محنت اور روزگار کے مرکزی وزیر مملکت  جناب سنتوش کمار گنگوار نے آج لوک سبھا میں ایک سوال کے تحریری جواب میں یہ اطلاع فراہم کی۔
وزارتِ تعلیم
دلّی یونیورسٹی نے عالمی یوم خواتین کے حصے کے طور پر نئی دلّی میں پینل مباحثہ منعقد کیا
نئی دلّی، 09 مارچ / عالمی یوم خواتین۔ 2020 کے موقع پر لاء سینٹر II، لاء فیکلٹی، دلّی یونیورسٹی نے ایک پینل مباحثے کا انعقاد کیا، جس کا موضوع تھا ”خواتین کو با اختیار بنانا: نئی جہتیں“۔ اس پروگرام کا آغاز روایتی چراغ روشن کر کے لاء فیکلٹی کے پروفیسر ان چارج، پروفیسر وی۔ کے۔ آہوجہ کے خیر مقدمی خطبے کے ساتھ ہوا، جس میں پروفیسر موصوف نے پینل میں شامل مقتدر خاتون شخصیات کا تعارف کرایا جن میں پروفیسر کملا سنکرن، کیمپس لاء سینٹر، فیکلٹی آف لاء، پروفیسر پامی دوا، محکمہ اکنامکس، پروفیسر کویتا شرما، محکمہ کامرس، دلّی اسکول آف اکنامکس، پروفیسر گیتا بھٹ، این سی ڈبلیو ای بی، اور محترمہ پرینکا مشرا، ایڈیشنل ڈائرکٹر، حکومت مدھیہ پردیش شامل ہیں۔
اس پینل مباحثے کی اولین مقرر پروفیسر گیتا بھٹ نے خواتین کو با اختیار بنانے کے ضمن میں نئی جہتوں کی نشاندہی کرتے ہوئے کہا ”فطرت نے جب خواتین کی تخلیق کی تو اسے ذمہ داریوں کے منصب کی ادائیگی کے لئے قوت اور صلاحیت سے سر فراز کیا۔ انہوں نے مختلف شعبوں میں خواتین کے تعاون کو اجاگر کیا۔ پروفیسر پامی دوا نے متحرک کائنات کی ضرورت پر زور دیتے ہوئے کہا کہ خواتین کے رول کی اہمیت کو تسلیم کیا جانا نہ صرف دنیا کے لئے بلکہ انسانیت کے لئے بھی انتہائی ضروری ہے۔ انہوں نے کہا کہ خواتین ہمارے لئے زندگی، رنگ اور بصورت دیگر وجود زندگی لاتی ہیں اور یہ سماج کے حاشیے پر آیا ہوا طبقہ نہیں ہیں اور یہ بھی فطری حقوق کی مانند حقوق کی مستحق ہیں۔
پروفیسر کملا سنکرن نے خواتین کو با اختیار بنائے جانے کے سلسلے میں قانون کے شعبے میں حالیہ ترقیات کا تذکرہ کرتے ہوئے 1924 میں پہلی خاتون وکیل کی مثال پیش کی جس کی بدولت بار کے قانون میں اہم تبدیلی واقع ہوئی۔ ترتیبی شعبے میں خواتین کے تعاون میں اضافے کا تذکرہ کرتے ہوئے انہوں نے یہ بھی کہا کہ غیر روایتی روزگار کے شعبوں خصوصاً زرعت کے شعبے میں خواتین کے روزگار کے حالیہ اعداد و شمار تشویش کا باعث ہیں۔ پروفیسر کویتا شرما نے خواتین کے خلاف اب تک اختیار کئے گئے طرز عمل کے خاتمے پر زور دیتے ہوئے انہیں روز گار میں برابری اور ذمہ داریوں میں مساوات پر زور دیا۔ ڈاکٹر رجنی ابی نے کہا کہ کارپوریٹ ماحول میں آج بھی بورڈ آف ڈائرکٹرز میں کسی خاتون کو تلاش کرنا مشکل ہے۔ پروگرام ڈائرکٹر ڈاکٹر پنکی شرما نے مہمان شرکاء کو مبارک باد پیش کی اور یہ پینل مباحثہ ڈاکٹر واگھیشوری دیشوال کے ذریعہ تجویز کردہ شکریہ کے ووٹ کے ساتھ اختتام پذیر ہوا۔
۔۔۔۔۔۔
U.1132ٰ
(Visitor Counter : 35
صحت اور خاندانی بہبود کی وزارت
افزائش نسل سے متعلق دوا کے میدان میں تحقیق
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے لوک سبھا میں آج ایک تحریری جواب میں بتایا کہ حکومت ہند نے اپنے مختلف محکموں اور اداروں کے ذریعہ اسٹم سیل کے بارے میں تحقیق کرائی ہے۔ اس تحقیق کے لئے بنیادی اور کلینکل دونوں سطحوں پر رقوم فراہم کی گئی ہیں۔ یہ رقوم طبی تحقیق کی بھارتی کونسل ، بائیو ٹیکنالوجی کے محکمے  اور سائنس و ٹیکنالوجی کے محکمے  جیسی ، فنڈ فراہم کرنے والی قومی ایجنسیوں کے ذریعہ فراہم کی گئی ہیں۔ اس سلسلے میں جو کام کیا گیا ہے، اس کے نتیجے میں 40 سے زیادہ صحت سے متعلق تحقیق اور تعلیم کے اداروں میں جدید ترین بنیادی ڈھانچہ قائم کیا گیا ہے اور بھارت میں صنعتی اقدامات کے لئے بھی مدد دی گئی ہے۔
آئی سی ایم آر نے اسٹم سیل ریسرچ  کے لئے قومی رہنما ہدایات 2017 جاری کی ہیں، جن کی تشکیل بین الاقوامی رہنما ہدایات کو نظر میں رکھتے ہوئے کی گئی ہے۔ حکومت نے اسٹم سیل تحقیق سے متعلق رہنما ہدایات کے ذریعہ اسٹم سیل ریسرچ کے اخلاقی اور سائنسی پہلو ؤں کی حمایت کی ہے۔ حکومت نے این جی ایس سی آر 2017 کے مطابق اور دیکھ بھال کے معیارات کے مطابق ، خون کی کیفیات میں بدنظمی کے علاج کے لئے ہیماٹو پیٹک خلیہ کی منتقلی کے طریقہ کار کو استعمال کر نے کی حمایت کی ہے۔
آئی سی ایم آر نے اسٹم سیل کے تجرباتی استعمال کے بارے میں بیداری میں اضافے اور اسے سمجھنے میں آسانی پیدا کرنے کے لئے انسانی بیماریوں کے ، اسٹم سیل کے ذریعہ علاج کی ، مشاہدے پر مبنی تازہ ترین صورت حال کے بارے میں معلومات جاری کی ہیں۔ منتقلی کے اس عمل سے متعلق کلینکل تجربے اور دستاویزات مندرجہ ذیل لنک پر دستیاب ہیں۔
https://main.icmr.nic.in/sites/default/files/upload_documents/Evidence_Based_Status_of_Stem_Cell_Therapy_for_Human_Diseases_v1.pdf
حکومت نے انسانوں میں استعمال کے لئے خلیے اور اسٹم سیل سے موصولہ مصنوعات ، جینیاتی معالجے سے متعلق مصنوعات اور اعضاء کی منتقلی سمیت کلینکل تجربوں اور نئی دواؤں سے متعلق ضابطے 2019 جاری کئے ہیں، جن میں منظوری کے عمل کے لئے شفافیت اور جواب دہی نیز نئی دواؤں پر کی جانے والی تحقیق وترقی میں بہتری لانے کے لئے مختلف سہولیات دستیاب کرائی گئی ہیں ۔
اسٹم سیل تحقیق کے تحت پچھلے تین سال کے دوران طبی تحقیق کی بھارتی کونسل  نے فیلو شپ اور ایڈ ہاک پروجیکٹ کے لئے جو کُل رقوم جاری کی ہیں، وہ مندرجہ ذیل ہیں۔
|
|
سال
|
|
جاری کی گئی کل رقوم 
|
|
2019
|
|
4,36,19,531/-
|
|
2020
|
|
68,82,564/-
|
|
2021
|
|
3,08,34,008/-
بائیو ٹیکنالوجی کے محکمے  نے اسٹم سیل کی بنیادی حیاتیاتی کیفیت سے متعلق پروجیکٹوں کو امداد فراہم کی ہے جس میں فوری اور دیر سے کی جانے والی ٹرانسلیشن ریسرچ ، امکانی معالجے کے لئے جین میں تبدیلی سے متعلق ٹیکنالوجی تیار کرنے اور مختلف انسانی بیماریوں کے علاج کے لئے جانوروں کے نمونوں کی تخلیق کے میدان شامل ہیں ۔ پچھلے تین سال کے دوران اور رواں سال میں ڈی بی ٹی نے اس میدان میں 7345.58 لاکھ رپے کی رقوم جاری کی ہیں ۔
بندرگاہوں، جہاز رانی اور آبی راستوں کی وزارت
پارادیپ بندرگاہ اتھارٹی  رواں مالی سال میں سب سےتیزی سے 50 ایم ایم ٹی کارگو کو ہینڈل کرنے والی اہم بندرگاہ بنی
پارادیپ بندرگاہ نے 8اگست ،2023 کو 50.16 ایم ایم ٹی کارگو کے ریکارڈ کارگو تھروپٹ کو پچھلے مالی سال کی اسی مدت کے مقابلے میں 6.5 فیصد کے اضافے کے ساتھ ایک بڑی کامیابی حاصل کی۔بندرگاہ نے رواں مالی سال میں 129 دنوں میں یہ کامیابی حاصل کی ہے۔جبکہ پچھلے سال یہ مدت 140دن تھی۔پی پی اے نے پچھلے مالی سال کی اسی مدت میں 812 جہازوں کےمقابلے میں ریکارڈ 942 جہازوں کو ہینڈل کیا ہے۔
ان سبھی کامیابیوں کےلئے پی پی اے کے صدر جناب پی ایل ہرنادھ نے بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال کے تئیں اظہار تشکر کیا،جن کی پرجوش قیادت اور رہنمائی میں پی پی اے ایک نئے باب کا آغاز کر سکا۔انہوں نے کہا کہ ،‘‘ہمارے تحریک پذیر ورک فورس کے زبردست تعاون اور ہماری قوم کی اجتماعی خواہش کے ساتھ مل کر ہم پارادیپ بندرگاہ کے لئے قابل ذکر کامیابی کی کہانیوں کو لکھنا جاری رکھیں گے-ایک ایسی کہانی جو آنے والی نسلوں کےلئے ترقی،استحکام اور روشن مستقبل کی مثال بنے گی۔’’
جناب ہرنادھ نے سبھی افسروں /ملازمین ، صارف کی صنعتوں ،اسٹیو ڈورس ،اسٹیمر ایجنٹوں ،ٹریڈ یونینوں ،پی پی پی آپریٹروں کو بھی مبارکباد دی کہ وہ ان کی خدمت کرنے کےلئے بندرگاہ کی صلاحیت میں اپنا یقین مسلسل برقرار رکھے ہوئے ہیں۔
امور صارفین، خوراک اور عوامی تقسیم کی وزارت
صارفین کے تحفظ سے متعلق اہم بل 2019 کو پارلیمنٹ کی منظوری
صارفین کے تحفظ سے متعلق بل 2019 سے صارفین کی شکایات کے ازالے کا مجموعی عمل آسان ہوجائے گا: رام ولاس پاسوان
نئیدہلی 07 اگست ۔پارلیمنٹ نے صارفین کے تحفظ سے متعلق اہم بل 2019 کو منظوری دے دی ،جس کا مقصد صارفین کے تنازعات کو طے کرنے اور بروقت نیزموثر انتظامیہ کے لئے ادارے قائم کرکے صارفین کے حقوق کا تحفظ کرنا ہے۔لو ک سبھا نے اس بل کی منظوری 30 جولائی 2019 کو دی تھی جبکہ راجیہ سبھا نے زبانی ووٹ کے ذریعہ اسے آج منظورکرلیا۔یہ بل 30سال پرانے صارفین کے تحفظ کے قانون 1986 کی جگہ لے گا۔
راجیہ سبھا میں غوروخوض او رمنظوری کے لئے بل پیش کرتے ہوئے صارفین کے امور ،خوراک اور سرکاری نظام تقسیم کے محکمے کے وزیر جناب رام ولاس پاسوان نے کہا کہ نئے قانون سے صارفین کی پریشانیوں کو دور کرنے کا مجموعی عمل آسان ہوجائے گا۔جناب پاسوان نے کہا کہ اس قانون کے ذریعہ صارفین کی شکایات کو تیز رفتاری کے ساتھ دو ر کرنے کا ایک بہتر میکانزم فراہم ہوگااور اس سے پورے ملک کی صارفین کی عدالتوں میں بڑی تعداد میں التوا میں پڑے ہوئے کیسو ں کو نمٹانے میں مدد ملے گی۔جناب پاسوان نے کہا کہ اس بل کی ایک مدت سے ضرورت محسوس کی جارہی تھی اور پارلیمانی قائمہ کمیٹی کی پانچ کے علاوہ باقی سبھی سفارشات اس میں شامل کرلی گئی ہیں۔جناب پاسوان نے پارلیمنٹ کے تمام ممبروں کو یہ یقین بھی دلایا کہ ان کی تجاویز قانونی دائرہ کار کے اندر ممکن حد تک ضابطوں میں شامل کی جائیں گی۔
اس بل میں اور باتوں کے علاوہ ایک طبقے کے طور پر صارفین کے حقوق کو فروغ دینے ، ان کے تحفظ اور انہیں روبہ عمل لانے کے لئے ایک سینٹرل کنزیومر پروٹیکشن اتھارٹی  کے قیام کی تجویز رکھی گئی ہے۔سی سی پی اے اس طرح کی سفارشات کرے گاجن سے غیر مجاز تجارتی سرگرمیوں سے پیدا ہونے والے صارفین کے نقصان کی رو ک تھا م ہوسکے ۔ یہ ایجنسی مجموعی کارروائی کا عمل بھی شروع کرسکتی ہے ، جس میں مصنوعات کو واپس لینے اور ان کےسلسلے میں کی گئی ادائیگی کو واپس کرنا بھی شامل ہوسکتا ہے۔
بل میں جھگڑے کے حل کے آسان عمل کی گنجائش رکھی گئی ہے اور بات چیت کے ذریعہ معاملات کو نمٹانے نیز کیسوںکی ای-فائلنگ کا طریقہ بھی تجویز کیا گیا ہے۔ ایک صارف اپنے علاقے کی عمل داری کے تحت جہاں وہ رہتا ہے ،قریب ترین کمیشن میں اپنا معاملہ درج کراسکتا ہے۔
یہ پہلاموقعہ ہے کہ اس بل میں مصنوعات کے سلسلے میں عائد ذمہ داری سے نمٹنے کے لئے ایک خصوصی ضابطہ رکھا گیا ہے ۔ناقص مصنوعات سے لگنے والے زخم یا ان سے ہونے والے نقصان یا سروس میں خامی کا معاوضہ ادا کرنے کے لئے مال تیار کرنے والا یا مصنوعات کی سروس فراہم کرنے والا یا مصنوعات بیچنے والا ذمہ دار ہوگا۔
سی سی پی اے کے ذریعہ بل میں مزید تیز رفتار حل تجویز کئے گئے ہیں۔مصنوعات کے بارے میں گمراہ کن اشتہارات اور مصنوعات میں ملاوٹ کی روک تھام کے لئے سزا کے سخت ضابطے بھی مقرر کئے گئے ہیں۔اس بل میں ای – کامرس اوربراہ راست فروخت کے بارے میں، جس میں صارفین کے مفادات کا تحفظ سرفہرست ہوگا،ضابطوں کو مشتہر بھی کیا جاسکے گا۔
۰۰۰۰۰۰۰۰۰۰۰۰۰۰۰۰۰۰۰۰۰
U-3624
(Visitor Counter : 65
وزارت دفاع
وزیردفاع جناب راجناتھ سنگھ نے ہندوستان کی پہلی اندرون ملک ڈیزائن اورتیار کی گئی بغیر ڈرائیور کی میٹرو کار کی رونمائی کی : انھوں نے اسے ’’آتم نربھر بھارت‘‘ کی حقیقی روح کا مظہر قرار دیا
نئی دلّی ، 16 جنوری، 2021/
وزیردفاع راجناتھ سنگھ نے آج 15 جنوری 2121 کو بی ایم ایل کے بنگلورو کمپلیکس میں منعقدہ ایک تقریب میںممبئی میٹرو ریجن ڈویلپمنٹ اتھارٹی  کیلئے اندران ملک ڈیزائن کی ہوئی اور دیسی تکنیک سے بنیجدید ترین بغیر ڈرائیور کی میٹرو کار کی نقاب کشائی کی۔ واضح ہو کہ بی ایم یل بنگلورو کمپلیکس میں یہ میٹرو کار تیار کی جارہی ہیں۔
اس موقع پر جناب راجناتھ سنگھ نے کہا ایم ایم آر ڈی اے منصوبہ میں ابھی 63 فیصد گھریلو تکنیک کا استعمال ہوا ہے، جسےاگلے دو سے تین برسوں میں 75 فیصد تک بڑھایا جائے گا۔ انھوں نے کہا کہ اس سے ہندوستانی صنعت میں وزیراعظم نریندر مودی کےآتم نربھر بھارت مہم کے زبردست ردعمل کی عکاسی ہوتی ہے۔ وزیر دفاع نے کہا کہ ڈرائیو لیس میٹرو پروجیکٹ دیگر ہندوستانی کمپنیوں بالخصوص دفاعی صنعت کیلئے تحریک کے موجب کے طور پر کام کرے گا ، تاکہ ہندوستان کوایک مینو فیکچرنگ ہب بننے میں مدد فراہم ہو، اس سے دفاعی شعبے میں 5 ملین امریکی ڈالر کے نشانے کی برآمدات کو پورا کرنے اور 2025 تک دفاعی صنعت کا ٹرن اوور 25 بلین امریکی ڈالر تک پہنچانے میں مدد حاصل ہوگی۔ وزیردفاع نے کہا کہ وزارت دفاع نے مزید دیسی تکنیک کے ساتھ آلات اور پلیٹ فارموں کی خریداری کے لئے دفاعی پیداوار اور برآمدات کی حوصلہ افزاپالیسی  2020 نیز نئی دفاعی حصول پالیسی کو شامل کرنے والی دفعات کو متعارف کرنے جیسے متعدد قدم اٹھائے ہیں۔ ایچ اے ایل سے تقریباً 50 ہزار کروڑ روپے کی لاگت کے 83 تیجس جنگی جہازوں کی خریداری کے حکومت کے حالیہ فیصلے کا حوالہ دیتے ہوئے وزیر دفاع نے کہا کہ اس سے 50 ہزار سے زیادہ روزگار کے نئے مواقع پیدا ہوں گے اور ایم ایس ایم ای کے ساتھ ساتھ نجی کمپنیوں سمیت تقریباً 500 ہندوستانی کمپنیوں کو ایچ ے ایل کے تیجس منصوبے سے کاروبار کو فروغ ملے گا۔
جناب راجناتھ نے اس امید کا اظہار کیا کہ ایم ایم آر ڈی اے ڈرائیور لیس ٹیکنالوجی، مستقبل میں دفاع کے دیگر شعبوں جیسے ٹینک اور جنگی طیاروں کی توسیع کا باعث بنے گی۔ بی ای یم ایل کی تعریف کرتے ہوئے وزیردفاع نے کمپنی کو ایک سچا ’آتم نربھر واریر‘ قرار دیا۔ انھوں نےاس بات پر خوشی کا اظہار کیا کہ جب کووڈ -19 کی وجہ سےپوری دنیا میں ترقی کو لگام لگی ہوئی تھی، اس وقت بھی بی ای ایم ایل اور ڈی پی ایس یو کی پیداواری سرگرمیوں پر کوئی اثر نہیں پڑا۔
بی ای ایم ایل کے چئیرمین اور منیجنگ ڈائریکٹر ڈاکٹر دیپک کمار ہوٹا نے وزیردفاع کا خیرمقدم کرتے ہوئے کہا کہ وزیردفاع کا بی ای ایم ایل کا دورہ، ان کی بے دریغ حمایت اور ہمت افزائی کا حقیقی عکس ہے ،جس کا انھوں نے بی ای ایم ایل کے تئیں اظہار کیا ہے۔ بی ای ایم ایل کا میٹرو مینو فیکچرنگ شعبہ ملک کے شہری نقل و حمل کے منظر نامے کے لئے ایک فیصلہ کن لمحہ رہا ہے۔ بڑے بازاروں میں طویل عرصہ سے قائم بین الاقوامی ماہرین کے ساتھ براہ راست مقابلے میں ملک کی حصہ داری کے طور پر، بی ای ایم ایل نے اس اعلیٰ ٹیکنالوجی کے شعبے میں واحد ہندوستانی کمپنی کی حیثیت سےا پنی شناخت قائم کی ہے۔
اس دوران جناب راج ناتھ سنگھ نے ورچولی طور پرائیرو اسپیس اسمبلی ہینگر کا بھی لانچ کیا ، جو بی ی ایم ایل کے بنگلورو کمپلیکس میں قواقع ہے، نیز بی ای ایم ایل کے ذریعے دیسی تکنیک سے تیار پہلےٹاٹرا کیبن کی رونمائی کی۔
اس موقع پر دفاعی مصنوعات محکمہ کے سکریٹری جناب راج کمار اور وزارت دفاع کے دیگر سینئر عہدیدار نیز بی ای ایم ایل کے اعلیٰ عہدیدار بھی موجود تھے۔
وزیراعظم کا دفتر
افغانستان کے سابق صدر حامد کرزئی کی وزیر اعظم سے ملاقات
نئی دلّی، 19 اگست / اسلامی جمہوریہ افغانستان کے سابق صدر عالی جناب حامد کرزئی نے وزیر اعظم جناب نریندر مودی سے آج یہاں ملاقات کی۔
وزیر اعظم نے ایک ارب 30 کروڑ بھارتی عوام نیز خود اپنی جانب سے افغانستان کے ایک سو ویں یوم آزادی کے موقع پر دلی مبارک باد پیش کی ہے۔
سابق صدر نے مضبوط اور ہمہ گیر حمایت کے لئے بھارت کا شکریہ ادا کیا اور دونوں ملکوں کے عوام کے درمیان غیر معمولی خیر سگالی پر مبنی تعلقات پر خوشی کا اظہار کیا۔
وزیر اعظم نے امن، تحفظ، استحکام،متحد، حقیقی معنوں میں آزاد اور ڈیموکریٹک افغانستان کے لئے بھارت کی جانب سے مسلسل حمایت کے عہد کو دوہرایا۔
۔۔۔۔۔۔
U.3775
م۔ ر۔ ر۔
(Visitor Counter : 65
الیکٹرانکس اور اطلاعات تکنالوجی کی وزارت
سیکرٹری، ایم ای آئی ٹی وائی نے ایئر کوالٹی مانیٹرنگ سسٹم کے لیے ٹیکنالوجی کا آغاز کیا
الیکٹرانکس اور اطلاعاتی ٹیکنالوجی کی وزارت  کے سکریٹری جناب الکیش کمار شرما نے کل یہاں الیکٹرانکس اور اطلاعاتی ٹیکنالوجی کی وزارت  کے تعاون یافتہ پروجیکٹوں کے تحت تیار کردہ ہوا کے معیار کی نگرانی کرنے والا نظام  کے لیے ٹیکنالوجی کا آغاز کیا۔
سنٹر فار ڈیولپمنٹ آف ایڈوانسڈ کمپیوٹنگ ، کولکتہ نے ٹیکس من، آئی ایس ایم، دھنباد کے تعاون سے’زراعت اور ماحولیات کے شعبے میں الیکٹرانکس اور آئی سی ٹی کے استعمالات پر قومی پروگرام کے تحت ایک آؤٹ ڈور ایئر کوالٹی مانیٹرنگ اسٹیشن تیار کیا ہے۔ جس کا کام ماحول میں آلودگی پھیلانے والے اجزاء کی نگرانی کرنا ہے۔ جس میں پی ایم1.0، پی ایم 2.0 ،پی ایم 10.0 ، ایس او2، این او 2، سی او، او2 ،ماحول میں موجود درجہ حرارت،کسی حد تک نمی وغیرہ ، ماحول کے مسلسل ہوا کے معیار کے تجزیہ کے لیے شامل ہیں ۔
ٹیکنالوجی کی منتقلی کی چند جھلکیاں
ہوا کے معیار کے نگرانی کرنے والے نظام  کو بھی منتخب صنعت جے ایم اینوائروں لیب پرائیویٹ لمیٹڈ کو منتقل کیا گیا تاکہ مختلف کان اور سیمنٹ کی صنعتوں میں تعیناتی کے لیے اسی ٹیکنالوجی کو مزید تجارتی بنایا جا سکے۔ ٹیکنالوجی کی منتقلی ، نئی دہلی میں کی گئی جس میں سینئر ڈائریکٹر اور سینٹر ہیڈ، سی۔ ڈی اے سی ، کولکتہ اور ڈاکٹر دیپا تنیجا، سی ای او، جے ایم اینوائرلیب پرائیویٹ لمٹیڈ کی موجودگی میں جناب الکیش کمار شرما، سکریٹری جناب بھونیش کمار، ایڈیشنل سیکریٹری ایم ای آئی ٹی وائی ، محترمہ سنیتا ورما، گروپ کوآرڈینیٹرایم ای آئی ٹی وائی، جناب نوین کمار ودیارتھی، ڈائریکٹر ،ایم او ای ایف سی سی ، ڈاکٹر بسنتا کمار داس ڈائریکٹرآئی سی اے آر۔ سی آئی ایف آر آئی ، جناب دیباسیس مزومدار، سینئر ڈائریکٹر اور سینٹر ہیڈ، ڈی۔سی ڈی اے سی کولکتہ، جناب اوم کرشن سنگھ، سائنسدان ڈی، ایم ای آئی ٹی وائی ، صنعت کے دیگر شراکت دار، پروجیکٹ ٹیم کے اراکین اور دیگر معزز شخصیات جو مختلف صارفین اور وزارت کی نمائندگی کرتے ہیں، کے ذریعہ ایک ٹی او ٹی معاہدے پر دستخط کیے گئے ۔